CELEX: 62012FA0002
Language: el
Date: 2014-11-13 00:00:00
Title: Υπόθεση F-2/12: Απόφαση του Δικαστηρίου Δημόσιας Διοίκησης (δεύτερο τμήμα) της 13ης Νοεμβρίου 2014 — Hristov κατά Επιτροπής και ΕΜΑ (Υπαλληλική υπόθεση — Διαδικασία επιλογής και διορισμού του εκτελεστικού διευθυντή ρυθμιστικού οργανισμού — Ευρωπαϊκός Οργανισμός Φαρμάκων (ΕΜΑ) — Διαδικασία επιλογής σε δύο στάδια — Προεπιλογή εντός της Επιτροπής — Διορισμός από το διοικητικό συμβούλιο του ΕΜΑ — Υποχρέωση του διοικητικού συμβουλίου του ΕΜΑ να επιλέξει τον εκτελεστικό διευθυντή μεταξύ των υποψηφίων που προέκρινε η Επιτροπή — Προσφυγή ακυρώσεως — Σύνθεση της επιτροπής προεπιλογής — Σώρευση των ιδιοτήτων του μέλους της επιτροπής προεπιλογής και του μέλους του διοικητικού συμβουλίου του ΕΜΑ — Υποψήφιοι μέλη του διοικητικού συμβουλίου του ΕΜΑ που περιελήφθησαν στον πίνακα υποψηφίων που προκρίθηκαν από την Επιτροπή — Διορισμός του υποψηφίου μέλους του διοικητικού συμβουλίου του ΕΜΑ — Καθήκον αμεροληψίας — Παράβαση — Ακύρωση — Αγωγή αποζημιώσεως — Ηθική βλάβη δυνάμενη να αποσπασθεί από την παρανομία επί της οποίας στηρίχθηκε η ακύρωση — Απόδειξη — Δεν υφίσταται)

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/46
            
         Απόφαση του Δικαστηρίου Δημόσιας Διοίκησης (δεύτερο τμήμα) της 13ης Νοεμβρίου 2014 — Hristov κατά Επιτροπής και ΕΜΑ
   (Υπόθεση F-2/12) (1)
   
   ((Υπαλληλική υπόθεση - Διαδικασία επιλογής και διορισμού του εκτελεστικού διευθυντή ρυθμιστικού οργανισμού - Ευρωπαϊκός Οργανισμός Φαρμάκων (ΕΜΑ) - Διαδικασία επιλογής σε δύο στάδια - Προεπιλογή εντός της Επιτροπής - Διορισμός από το διοικητικό συμβούλιο του ΕΜΑ - Υποχρέωση του διοικητικού συμβουλίου του ΕΜΑ να επιλέξει τον εκτελεστικό διευθυντή μεταξύ των υποψηφίων που προέκρινε η Επιτροπή - Προσφυγή ακυρώσεως - Σύνθεση της επιτροπής προεπιλογής - Σώρευση των ιδιοτήτων του μέλους της επιτροπής προεπιλογής και του μέλους του διοικητικού συμβουλίου του ΕΜΑ - Υποψήφιοι μέλη του διοικητικού συμβουλίου του ΕΜΑ που περιελήφθησαν στον πίνακα υποψηφίων που προκρίθηκαν από την Επιτροπή - Διορισμός του υποψηφίου μέλους του διοικητικού συμβουλίου του ΕΜΑ - Καθήκον αμεροληψίας - Παράβαση - Ακύρωση - Αγωγή αποζημιώσεως - Ηθική βλάβη δυνάμενη να αποσπασθεί από την παρανομία επί της οποίας στηρίχθηκε η ακύρωση - Απόδειξη - Δεν υφίσταται))
   (2015/C 007/52)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγων-ενάγων: Emil Hristov (Σόφια, Βουλγαρία) (εκπρόσωποι: M. Ekimdjiev, K. Boncheva και G. Chernicherska, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: αρχικά J. Currall και D. Stefanov, στη συνέχεια J. Currall και N. Nikolova)
   
      Καθού-εναγόμενος: Ευρωπαϊκός Οργανισμός Φαρμάκων (εκπρόσωποι: αρχικά V. Salvatore και T. Jablonski, στη συνέχεια J. Currall και N. Nikolova)
   
      Αντικείμενο
   
   Πρώτον, αίτημα ακυρώσεως των αποφάσεων της Επιτροπής που αφορούν την κατάρτιση και την έγκριση του πίνακα προεπιλεγέντων υποψηφίων που παρουσιάστηκε στο διοικητικό συμβούλιο του EMA στο πλαίσιο της διαδικασίας επιλογής και διορισμού του εκτελεστικού διευθυντή του εν λόγω οργανισμού, δεύτερον, αίτημα ακυρώσεως του διορισμού άλλου υποψηφίου στην εν λόγω θέση και, τρίτον, αίτημα χρηματικής ικανοποιήσεως λόγω ηθικής βλάβης που φέρεται ότι υπέστη ο προσφεύγων-ενάγων.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της Ευρωπαϊκής Επιτροπής της 20ής Απριλίου 2011, με την οποία προτείνει στο διοικητικού συμβούλιο του Ευρωπαϊκού Οργανισμού Φαρμάκων πίνακα τεσσάρων υποψηφίων που συνιστά η επιτροπή προεπιλογής και τους οποίους ενέκρινε η συμβουλευτική επιτροπή διορισμών.
            
         
               2.
            
            
               Ακυρώνει την απόφαση του διοικητικού συμβουλίου του Ευρωπαϊκού Οργανισμού Φαρμάκων της 6ης Οκτωβρίου 2011 περί διορισμού του εκτελεστικού διευθυντή.
            
         
               3.
            
            
               Απορρίπτει την προσφυγή-αγωγή κατά τα λοιπά.
            
         
               4.
            
            
               Η Ευρωπαϊκή Επιτροπή και ο Ευρωπαϊκός Οργανισμός Φαρμάκων φέρουν έκαστος τα δικαστικά έξοδά του και καταδικάζονται να φέρουν, έκαστος κατά το ήμισυ, το σύνολο των δικαστικών εξόδων του Ε. Hristov.
            
         
      (1)  EE C 184 της 23.6.2012, σ. 21.